“ดาวฟิวเจอร์” วิ่ง 200 จุด ส่งสัญญาณวอลล์สตรีทบวกต่อ
“ดาวโจนส์ฟิวเจอร์” พุ่งกว่า 200 จุด ส่งสัญญาณวอลล์สตรีทบวกต่อ นักลงทุนจับตาดัชนีราคาการใช้จ่ายเพื่อการบริโภคส่วนบุคคล (PCE) พรุ่งนี้
“ดาวโจนส์ฟิวเจอร์” พุ่งกว่า 200 จุด ส่งสัญญาณวอลล์สตรีทบวกต่อ นักลงทุนจับตาดัชนี PCE ในวันพรุ่งนี้
30 มี.ค. 2566

ผู้สื่อข่าวรายงานว่า ดัชนีดาวโจนส์ฟิวเจอร์พุ่งขึ้นกว่า 200 จุด ในวันนี้(30 มี.ค.66) บ่งชี้ว่าตลาดหุ้นวอลล์สตรีทจะดีดตัวขึ้นต่อเนื่องจากวานนี้ โดย ณ เวลา 18.09 น.ตามเวลาไทย ดัชนีดาวโจนส์ฟิวเจอร์บวก 202 จุด หรือ 0.61% สู่ระดับ 33,105 จุด
โดยดัชนีดาวโจนส์พุ่งขึ้นกว่า 300 จุดวานนี้ ขานรับผลประกอบการที่แข็งแกร่งของบริษัทจดทะเบียน ขณะที่นักลงทุนคลายความกังวลต่อวิกฤตในภาคธนาคาร
ขณะที่ตลาดจับตาจำนวนผู้ขอรับสวัสดิการว่างงานรายสัปดาห์ และผลิตภัณฑ์มวลรวมภายในประเทศ (GDP) ประจำไตรมาส 4/65 ในวันนี้ รวมทั้งการแสดงความเห็นของเจ้าหน้าที่ธนาคารกลางสหรัฐ (เฟด)
นอกจากนี้นักลงทุนเกาะติดดัชนีราคาการใช้จ่ายเพื่อการบริโภคส่วนบุคคล (PCE) ในวันพรุ่งนี้ ซึ่งเป็นมาตรวัดเงินเฟ้อที่เฟดให้ความสำคัญ โดยสามารถตรวจจับการเปลี่ยนแปลงในพฤติกรรมของผู้บริโภค และครอบคลุมราคาสินค้าและบริการในวงกว้างมากกว่าข้อมูลดัชนีราคาผู้บริโภค (CPI)